钦定古今图书集成/理学汇编/学行典/第045卷 > 孔子家语 > 《本命解》
## 钦定古今图书集成/理学汇编/学行典/第045卷 > 孔子家语 > 《本命解》

鲁哀公问于孔子曰：“人之命与性，何谓也？”孔子曰：“分
于道谓之命，形于一谓之性，化于阴阳，象形而发谓
之生，化穷数尽谓之死。故命者，性之始也，死者，生之
终也。有始则必有终矣。人始生而有不具者五焉：目
无见，不能食，不能行，不能言，不能化。及生三月而微
煦，然后有见；八月生齿，然后能食；期而生膑，然后能”
行；“三年囟合，然后能言；十有六而精通，然后能化。阴
穷反阳，故阴以阳变；阳穷反阴，故阳以阴化。”是以男
子八月生齿，八岁而龀，二八而化。女子七月生齿，七
岁而龀，二七而化。一阳一阴，奇偶相配，然后道合化
成。性命之端，形于此也。